Datum: 9. 6. 2021

**ČLANI STROKOVNE KOMISIJE ZA IZVEDBO POSTOPKA JAVNEGA RAZPISA ZA** **SOFINANCIRANJE NAKUPA MOBILNIH ENOT (OSEBNIH VOZIL) ZA IZVAJANJE NALOG KOORDINATORJA ZA OBRAVNAVO V SKUPNOSTI TER NALOG KOORDINATORJA INVALIDSKEGA VARSTVA TER SEZNAM PREJEMNIKOV IN VIŠINA PREJETIH SREDSTEV**

Skladno z drugim odstavkom 10. člena Uredbe o posredovanju in ponovni uporabi informacij javnega značaja (Uradni list RS, št. 24/16) objavljamo javno dostopne informacije javnega značaja v zvezi s postopkom javnega razpisa, in sicer: podatek o članih komisije za izvedbo postopka javnega razpisa in podatek o prejemnikih in višini prejetih sredstev.

Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana je v Uradnem listu RS št. 31/21 dne 5. 3. 2021 objavilo Javni razpis za sofinanciranje nakupa mobilnih enot (osebnih vozil) za izvajanje nalog koordinatorja za obravnavo v skupnosti ter nalog koordinatorja invalidskega varstva (v nadaljevanju: javni razpis). Javni razpis se izvaja v okviru Operativnega programa za izvajanje evropske kohezijske politike v obdobju 2014–2020, prednostne osi 9 »Socialna vključenost in zmanjševanje tveganja revščine«, prednostne naložbe 9.3 »Vlaganje v zdravstveno in socialno infrastrukturo, ki prispeva k razvoju na nacionalni, regionalni in lokalni ravni, zmanjšanje neenakosti glede zdravstvenega stanja, spodbujanje socialnega vključevanja z lažjim dostopom do socialnih, kulturnih in rekreacijskih storitev in prehod z institucionalnih storitev na storitve v okviru lokalnih skupnosti« in specifičnega cilja 9.3.1 »Izboljšanje kakovosti skupnostnih storitev oskrbe«.

Postopek javnega razpisa je vodila strokovna komisija, ki jo je s Sklepom o začetku postopka Javnega razpisa za sofinanciranje nakupa mobilnih enot (osebnih vozil) za izvajanje nalog koordinatorja za obravnavo v skupnosti ter nalog koordinatorja invalidskega varstva in imenovanju strokovne komisije za izvedbo postopka št. 5443-1/2021/6, dne 26. 2. 2021, imenoval minister za delo, družino, socialne zadeve in enake možnosti:

* **Melita Valant**, Ministrstvo za delo, družino, socialne zadeve in enake možnosti, Direktorat za socialne zadeve, predsednica strokovne komisije,
* **Renata Brdar Tomažinčič**, Ministrstvo za delo, družino, socialne zadeve in enake možnosti, Direktorat za socialne zadeve, članica strokovne komisije,
* **Damijana Peterlin,** Ministrstvo za delo, družino, socialne zadeve in enake možnosti, Direktorat za invalide, vojne veterane in žrtve vojnega nasilja, članica strokovne komisije.

**SEZNAM PREJEMNIKOV IN VIŠINA PREJETIH SREDSTEV**

Javni razpis za sofinanciranje nakupa mobilnih enot (osebnih vozil) za izvajanje nalog koordinatorja za obravnavo v skupnosti ter nalog koordinatorja invalidskega varstva

(Uradni list RS, št. 31/21 z dne 5. 3. 2021)

| **Št.** | **Naziv prijavitelja** | **Kohezijska regija** | **Višina zaprošenih sredstev v EUR** | **Višina dodeljenih sredstev v EUR** |
| --- | --- | --- | --- | --- |
| 1. | Center za socialno delo Pomurje | KRVS | 24.242,42 | 24.242,42 |
| 2. | Center za socialno delo Posavje | KRVS | 24.242,42 | 24.242,42 |
| 3. | Center za socialno delo Dolenjska in Bela krajina | KRVS | 24.242,42 | 24.242,42 |
| 4. | Center za socialno delo Ljubljana | KRZS | 36.363,65 | 36.363,65 |
| 5. | Center za socialno delo Koroška | KRVS | 24.242,42 | 24.242,42 |
| 6. | Center za socialno delo Spodnje Podravje | KRVS | 24.242,42 | 24.242,42 |
| 7. | Center za socialno delo Osrednja Slovenija - Zahod | KRVS | 12.121,21 | 12.121,21 |
| 8. | Center za socialno delo Primorsko-Notranjska | KRVS | 24.242,42 | 24.242,42 |
| 9. | Center za socialno delo Osrednja Slovenija - Vzhod | KRZS | 12.121,21 | 12.121,21 |
| 10. | Center za socialno delo Savinjsko-Šaleška | KRVS | 12.121,21 | 12.121,21 |
| 11. | Center za socialno delo Maribor | KRVS | 24.242,42 | 24.242,42 |
| 12. | Center za socialno delo Celje | KRVS | 24.242,42 | 24.242,42 |
| 13. | Center za socialno delo Severna Primorska | KRZS | 24.242,41 | 24.242,41 |
| 14. | Center za socialno delo Južna Primorska | KRZS | 24.242,42 | 24.242,42 |
| 15. | Center za socialno delo Gorenjska | KRZS | 12.121,21 | 12.121,21 |